《纪怀，赠李六户曹、崔二十功曹五十韵》
唐代·元稹

昔冠诸生首，初因三道征。公卿碧墀会，名姓白麻称。

日月光遥碧，烟霄志渐弘。荣班联锦绣，谏纸赐笺藤。

便欲呈肝胆，何言犯股肱。椎埋冲斗剑，消碎莹壶冰。

赤县才分务，青骢已迥乘。因骑度海鹘，拟杀蔽天鹏。

缚虎声空壮，连鳌力未胜。风翻波竟蹙，山压势逾崩。

僇辱徒相困，苍黄性不能。酣歌离岘顶，负气入江陵。

华表当蟾魄，高楼挂玉绳。角声悲掉荡，城影暗棱层。

军幕威容盛，官曹礼数兢。心虽出云鹤，身尚触笼鹰。

竦足良甘分，排衙苦未曾。通名参将校，抵掌见亲朋。

喣沫求涓滴，沧波怯斗升。荒居邻鬼魅，羸马步殑fF.

白草堂檐短，黄梅雨气蒸。沾黏经汗席，飐闪尽油灯。

夜怯餐肤蚋，朝烦拂面蝇。过从愁厌贱，专静畏猜仍。

旅寓谁堪托，官联自可凭。甲科崔并骛，柱史李齐升。

共展排空翼，俱遭激远矰.他乡元易感，同病转相矜。

投分多然诺，忘言少爱憎。誓将探肺腑，耻更辨淄渑。

会宿形骸远，论交意气增。一心吞渤澥，戮力拔嵩恒。

语到磨圭角，疑消破弩症。吹嘘期指掌，患难许檐簦。

鎩翮鸾栖棘，藏锋箭在弸。雪中方睹桂，木上莫施罾。

且泛夤沿水，兼过被病僧。有时鞭款段，尽日醉懵僜.

蹑屐看秧稻，敲船和采菱。叉鱼江火合，唤客谷神应。

啸傲虽开口，幽忧复满膺。望云鳍拨剌，透匣色腾凌。

每想潢池寇，犹稽赤族惩。夔龙劳算画，貔虎带威棱。

逐鸟忠潜奋，悬旌意远凝。弢弓思彻札，绊骥闷牵縆.

运甓调辛苦，闻鸡屡寝兴。闲随人兀兀，梦听鼓冬冬。

班笔行看掷，黄陂莫漫澄。骐驎高阁上，须及壮时登。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。